Byrettens afgørelse om hvorvidt det tillades sagsøger at ændre partsbetegnelse på sagsøgte ændres således, at det ikke tillades at ændre sagsøgte til Gladsaxe almennyttige Boligsel... Vis mere
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

ØSTRE LANDSRET
RETSBOG

Den 23. november 2021 holdt Østre Landsret møde i retsbygningen i København
K.

Landsdommerne Louise Saul, Anne Birgitte Fisker og Michael de Thurah be-
handlede sagen.

Sag BS-37989/2021-OLR
(13. afdeling)

DAB

og

Gladsaxe almennyttige Boligselskab, Afdeling Stengårdsvænge (begge ved
advokat Jens Larsen)

mod

Indkærede, tidligere Sagsøger ApS
(advokat Per Michael Klausen)

Ved kendelse af 4. juni 2021 har Retten i Glostrup (sag BS-46574/2020-GLO) be-
stemt, at det tillades at ændre sagsøgte fra DAB til Gladsaxe almennyttige Bo-
ligselskab, Afdeling Stengårdsvænge.

DAB og Gladsaxe almennyttige Boligselskab har med Procesbevillingsnævnets
tilladelse af 21. september 2021 kæret afgørelsen med påstand om, at det ikke
tillades at ændre partsbetegnelsen for sagsøgte, og at sagen afvises.

Indkærede, tidligere Sagsøger ApS har i kæresvarskrift af 8. oktober 2021 påstået
afgørelsen stadfæstet.



2

DAB og Gladsaxe almennyttige Boligselskab har til støtte for deres påstand
navnlig anført, at sagsøgte på sagsportalen er indtastet som ”DAB” med cvr.nr.
55775214. Denne juridiske enhed har adresse på Finsensvej 33, 2000 Frederiks-
berg. Af den uploadede stævning fremgår, at kravet fremsættes mod Gladsaxe
almennyttige Boligselskab, Afdeling Stengårdsvænge, som også er angivet som
sagsøgte. Samtidig angives imidlertid DAB’s cvr.nr. og adresse. Gladsaxe al-
mennyttige Boligselskab, Afdeling Stengårdsvænge er en selvstændig juridisk
enhed, og af CVR fremgår, at enheden har cvr.nr. 26384397, og at afdelingen
Stengårdsvænge har adressen Einarsvej 140, 2800 Kgs. Lyngby. Sagsøgte er så-
ledes angivet forkert på sagsportalen, jf. retsplejelovens § 348, stk. 2, nr. 1, og §
3, stk. 1, nr. 1 og 7, i bekendtgørelse nr. 1173 af 21. september 2016 om anven-
delse af domstolenes sagsportal. Da sagsøgte således ikke er rette sagsøgte, skal
sagen afvises.

Indkærede, tidligere Sagsøger ApS har til støtte for deres påstand navnlig
anført, at det utvetydigt fremgår af stævningen, at sagsøgte er Gladsaxe
almennyttige Boligselskab, Afdeling Stengårdsvænge, og at det alene er cvr.nr.,
der er anført forkert i stævningen. Denne fejl har imidlertid ingen betydning for
Gladsaxe almennyttige Boligselskabs mulighed for at varetage deres interesser
under sa-gen, idet fejlen ikke har givet anledning til tvivl om, hvem rette sagsøgte
er. Derudover foreligger der egen skyld hos Gladsaxe almennyttige Boligselskab,
idet man har organiseret sig sådan, herunder ved at DAB varetager Gladsaxe
almennyttige Boligselskabs administration, at der kan opstå tvivl om, hvem
sagsøgte er. Det fremgår således af CVR, at de to enheder benytter samme tele-
fonnummer, faxnummer og mailadresse.

Byretten har ikke haft bemærkninger til kæremålet.

Landsretten afsagde

K E N D E L S E

Det fremgår af sagsportalen, at sagsøgte er angivet som DAB med cvr.nr.
55775214. Det fremgår endvidere af sagsportalen, at Indkærede, tidligere
Sagsøger ApS i et samtidig indlæst dokument med supplerende oplysninger har
anført sagsøgte som »Gladsaxe almennyttige Boligselskab, Afdeling
Stengårdsvænge” , men med angivelse af DAB’s cvr. nr. 55775214 og DAB’s
adresse.

Ifølge retsplejelovens § 148 a, stk. 1, skal borgerlige retssager anlægges ved an-
vendelse af domstolenes digitale sagsportal.

Reglerne om anvendelse af domstolenes digitale sagsportal indførtes ved lov nr.
1867 af 29. december 2015, og det fremgår bl.a. af forarbejderne til retspleje-
lovens § 148 a, at forpligtelsen til at anlægge og behandle sagerne på domstole-



3

nes sagsportal indebærer, at en retssag skal anlægges digitalt på den måde, som
foreskrives på domstolenes sagsportal.

Af bekendtgørelse nr. 1173 af 21. september 2016 om anvendelse af domstolenes
sagsportal i borgerlige retssager og sager om optagelse af bevis fremgår af § 3,
stk. 1, nr. 1, sammenholdt med § 1, at sagsøgeren ved sagsanlæg bl.a. skal ind-
taste parternes navne og adresser på sagsportalen.

Af bekendtgørelsens § 3, stk. 1, sidste punktum, fremgår, at der ved sagsanlæg
endvidere enten i et felt skal udfyldes eller som et vedhæftet dokument indlæ-ses
en udførlig fremstilling af de faktiske og retlige omstændigheder, hvorpå
påstanden støttes, i de tilfælde, hvor dette kræves efter retsplejeloven.

På den anførte baggrund må DAB, cvr. 55775214, anses som den, der blev
sagsøgt.

Landsretten finder, at en ændring af sagsøgtes identitet til Gladsaxe almennyt-tige
Boligselskab, Afdeling Stengårdsvænge under de ovenfor anførte omstæn-
digheder går ud over, hvad der uden samtykke fra Gladsaxe almennyttige Bo-
ligselskab, Afdeling Stengårdsvænge og DAB kan afhjælpes i medfør af
retsplejelovens § 349, stk. 2, jf. § 348, og landsretten ændrer derfor byrettens
afgørelse således, at det ikke tillades at ændre sagsøgte til Gladsaxe almennytti-ge
Boligselskab, Afdeling Stengårdsvænge.

DAB og Gladsaxe almennyttige Boligselskab har tillige påstået sagen afvist.
Spørgsmålet herom afgøres af byretten.

Efter kæresagens udfald skal Indkærede, tidligere Sagsøger ApS i sagsomkostnin-
ger for landsretten betale 1.250 kr. inkl. moms til hver af de kærende til dæk-ning
af udgifter til advokatbistand.

THI BESTEMMES:

Byrettens afgørelse ændres således, at det ikke tillades at ændre sagsøgte til
Gladsaxe almennyttige Boligselskab, Afdeling Stengårdsvænge.

I sagsomkostninger for landsretten skal Indkærede, tidligere Sagsøger ApS inden
14 dage betale 1.250 kr. til DAB og 1.250 kr. til Gladsaxe almennyttige Boligsel-
skab, Afdeling Stengårdsvænge. Beløbene forrentes efter rentelovens § 8 a.

Kæreafgiften skal betales tilbage.



4

Sagen sluttet.